กฎกระทรวง(พ.ศ. ๒๕๒๔)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารเรือฉบับที่ ๒๐[๑] อาศัยอำนาจตามความในมาตรา ๕แห่งพระราชบัญญัติเครื่องแบบทหาร พุทธศักราช ๒๔๗๗ ซึ่งแก้ไขเพิ่มเติมโดยพระราชบัญญัติเครื่องแบบทหาร(ฉบับที่ ๔) พ.ศ. ๒๕๑๔ และมาตรา ๗ แห่งพระราชบัญญัติเครื่องแบบทหาร พุทธศักราช ๒๔๗๗รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ให้ยกเลิกความในข้อ๔ ข้อ ๕ ข้อ ๖ และข้อ ๗ แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารเรือ ฉบับที่ ๑๖ ซึ่งแก้ไขเพิ่มเติมโดยกฎกระทรวง(พ.ศ. ๒๕๒๓) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๑๙ และให้ใช้ความต่อไปนี้แทนข้อ ๔ เครื่องแบบนายทหารประทวนชั้นพันจ่ามี ๑๐ ชนิด คือ(๑) เครื่องแบบปกติขาว ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอปิดสีขาว(ค) กางเกงขายาวสีขาว(ง) รองเท้าหุ้มส้นหนังสีขาว(๒) เครื่องแบบปกติขาวคอพับ ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อคอพับสีขาว(ค) กางเกงขายาวสีขาว(ง) เข็มขัดสีดำ(จ) รองเท้าหุ้มส้นหนังสีขาว(๓) เครื่องแบบปกติกากีคอพับ ประกอบด้วย(ก) หมวกทรงหม้อตาล ปลอกหมวกสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มส้นหรือหุ้มข้อหนังสีดำ(๔) เครื่องแบบปกติลำลองคอพับ ประกอบด้วย(ก) หมวกหนีบสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มส้นหรือหุ้มข้อหนังสีดำ(๕) เครื่องแบบฝึก ประกอบด้วย(ก) หมวกแก๊ปทรงอ่อนหรือหมวกเหล็กสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มข้อหนังสีดำ จะใช้สนับแข้งสีกากีด้วยก็ได้(๖) เครื่องแบบสนาม เช่นเดียวกับเครื่องแบบฝึกเว้นแต่ให้ใช้สนับแข้งสีกากีและเครื่องสนามประกอบด้วย(๗) เครื่องแบบครึ่งยศ เช่นเดียวกับเครื่องแบบปกติขาวสำหรับนายทหารประทวนชั้นพันจ่า สังกัดกองนักเรียนนายเรือรักษาพระองค์โรงเรียนนายเรือ มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอปิดสีน้ำเงินดำ(ค) กางเกงแถบไหมสีเหลือง(ง) คันชีพและเข็มขัด(จ) รองเท้าหุ้มข้อหนังสีดำสำหรับนายทหารประทวนชั้นพันจ่า สังกัดกองบังคับการกรมทหารราบที่ ๓ รักษาพระองค์ กรมนาวิกโยธิน และกองพันทหารราบที่ ๙ รักษาพระองค์กรมทหารราบที่ ๓ กรมนาวิกโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่งประกอบด้วย(ก) หมวกยอด(ข) เสื้อชั้นนอกคอปิดสีแดง(ค) กางเกงแถบไหมสีเหลือง(ง) คันชีพและเข็มขัด(จ) รองเท้าหุ้มข้อหนังสีดำ(๘) เครื่องแบบเต็มยศ เช่นเดียวกับเครื่องแบบครึ่งยศสำหรับนายทหารประทวนชั้นพันจ่า สังกัดกองนักเรียนนายเรือรักษาพระองค์โรงเรียนนายเรือ มีเครื่องแบบเต็มยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์สำหรับนายทหารประทวนชั้นพันจ่า สังกัดกองบังคับการกรมทหารราบที่ ๓ รักษาพระองค์ กรมนาวิกโยธิน และกองพันทหารราบที่ ๙ รักษาพระองค์กรมทหารราบที่ ๓ กรมนาวิกโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกยอดมีพู่สีดำแทน(๙) เครื่องแบบกันหนาว ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอแบะสีน้ำเงินดำและให้ใช้เสื้อเชิ้ตสีขาวแขนยาว ผ้าผูกคอสีดำเงื่อนกะลาสีประกอบด้วย(ค) กางเกงขายาวสีขาว(ง) รองเท้าหุ้มส้นหนังสีขาว(๑๐) เครื่องแบบปกติน้ำเงินดำสำหรับใช้ในต่างประเทศที่มีอากาศหนาว ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอแบะสีน้ำเงินดำและให้ใช้เสื้อเชิ้ตสีขาวแขนยาว ผ้าผูกคอสีดำเงื่อนกะลาสีประกอบด้วย(ค) กางเกงขายาวสีน้ำเงินดำ(ง) รองเท้าหุ้มส้นหรือหุ้มข้อหนังสีดำข้อ ๕ เครื่องแบบนักเรียนนายเรือมี ๑๐ ชนิด คือ(๑) เครื่องแบบปกติขาว ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอปิดสีขาว(ค) กางเกงขายาวสีขาว(ง) กระบี่นักเรียน(จ) รองเท้าหุ้มส้นหนังสีขาว(๒) เครื่องแบบปกติขาวคอพับ ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อคอพับสีขาว(ค) กางเกงขายาวสีขาว(ง) เข็มขัดสีดำ(จ) รองเท้าหุ้มส้นหนังสีขาว(๓) เครื่องแบบปกติกากีคอพับ ประกอบด้วย(ก) หมวกทรงหม้อตาล ปลอกหมวกสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มส้นหรือหุ้มข้อหนังสีดำ(๔) เครื่องแบบปกติลำลองคอพับ ประกอบด้วย(ก) หมวกหนีบสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มส้นหรือหุ้มข้อหนังสีดำ(๕) เครื่องแบบฝึก ประกอบด้วย(ก) หมวกแก๊ปทรงอ่อน หรือหมวกเหล็กสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มข้อหนังสีดำ จะใช้สนับแข้งสีกากีด้วยก็ได้(๖) เครื่องแบบสนาม เช่นเดียวกับเครื่องแบบฝึกเว้นแต่ให้ใช้สนับแข้งสีกากีและเครื่องสนามประกอบด้วย(๗) เครื่องแบบครึ่งยศ เช่นเดียวกับเครื่องแบบปกติขาวและให้มีเครื่องแบบครึ่งยศรักษาพระองค์เพิ่มขึ้นอีกชนิดหนึ่งด้วยเครื่องแบบครึ่งยศรักษาพระองค์ ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอปิดสีน้ำเงินดำ(ค) กางเกงแถบไหมทอง(ง) คันชีพและเข็มขัด(จ) รองเท้าหุ้มข้อหนังสีดำ(๘) เครื่องแบบเต็มยศ เช่นเดียวกับเครื่องแบบครึ่งยศและให้มีเครื่องแบบเต็มยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์(๙) เครื่องแบบกันหนาว ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอแบะสีน้ำเงินดำ และให้ใช้เสื้อเชิ้ตสีขาวแขนยาวผ้าผูกคอสีดำเงื่อนกะลาสีประกอบด้วย(ค) กางเกงขายาวสีขาว(ง) กระบี่นักเรียน(จ) รองเท้าหุ้มส้นหนังสีขาว(๑๐) เครื่องแบบปกติน้ำเงินดำ สำหรับใช้ในต่างประเทศที่มีอากาศหนาวประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอแบะสีน้ำเงินดำ และให้ใช้เสื้อเชิ้ตสีขาวแขนยาวผ้าผูกคอสีดำเงื่อนกะลาสีประกอบด้วย(ค) กางเกงขายาวสีน้ำเงินดำ(ง) กระบี่นักเรียน(จ) รองเท้าหุ้มส้นหรือหุ้มข้อหนังสีดำข้อ ๖ เครื่องแบบนายทหารสัญญาบัตร มี ๑๖ ชนิด คือ(๑) เครื่องแบบปกติขาว ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอปิดสีขาว(ค) กางเกงขายาวสีขาว(ง) รองเท้าหุ้มส้นหนังสีขาว(๒) เครื่องแบบปกติกากีคอแบะ ประกอบด้วย(ก) หมวกทรงหม้อตาล ปลอกหมวกสีกากี(ข) เสื้อชั้นนอกคอแบะสีกากี และให้ใช้เสื้อคอพับสีกากี ผ้าผูกคอสีดำเงื่อนกะลาสีประกอบด้วย(ค) กางเกงขายาวสีกากี(ง) เข็มขัดสีดำ(จ) รองเท้าหุ้มส้นหรือหุ้มข้อหนังสีดำ(๓) เครื่องแบบปกติขาวคอพับ ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อคอพับสีขาว(ค) กางเกงขายาวสีขาว(ง) เข็มขัดสีดำ(จ) รองเท้าหุ้มส้นหนังสีขาว(๔) เครื่องแบบปกติกากีคอพับ ประกอบด้วย(ก) หมวกทรงหม้อตาล ปลอกหมวกสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มส้นหรือหุ้มข้อหนังสีดำ(๕) เครื่องแบบปกติลำลองคอพับ ประกอบด้วย(ก) หมวกหนีบสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มส้นหรือหุ้มข้อหนังสีดำ(๖) เครื่องแบบฝึก ประกอบด้วย(ก) หมวกแก๊ปทรงอ่อนหรือหมวกเหล็กสีกากี(ข) เสื้อคอพับสีกากี(ค) กางเกงขายาวสีกากี(ง) เข็มขัดสีดำ(จ) รองเท้าหุ้มข้อหนังสีดำ จะใช้สนับแข้งสีกากีด้วยก็ได้(๗) เครื่องแบบสนาม เช่นเดียวกับเครื่องแบบฝึก เว้นแต่ให้ใช้สนับแข้งสีกากีและเครื่องสนามประกอบด้วย(๘) เครื่องแบบครึ่งยศ เช่นเดียวกับเครื่องแบบปกติขาวสำหรับนายทหารสัญญาบัตรสังกัดกองนักเรียนนายเรือรักษาพระองค์ โรงเรียนนายเรือ มีเครื่องแบบครึ่งยศรักษาพระองค์เพิ่มขึ้นอีกชนิดหนึ่งประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอปิดสีน้ำเงินดำ(ค) กางเกงแถบไหมทอง(ง) คันชีพและเข็มขัด(จ) รองเท้าหุ้มข้อหนังสีดำสำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชาการโรงเรียนนายเรือรองผู้บัญชาการโรงเรียนนายเรือ และนายทหารพิเศษประจำกองนักเรียนนายเรือรักษาพระองค์โรงเรียนนายเรือ มีเครื่องแบบครึ่งยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์สำหรับนายทหารสัญญาบัตรสังกัดกองนักเรียนนายเรือรักษาพระองค์ โรงเรียนนายเรือสำหรับนายทหารสัญญาบัตร สังกัดกองบังคับการ กรมทหารราบที่ ๓รักษาพระองค์ กรมนาวิกโยธิน และกองพันทหารราบที่ ๙ รักษาพระองค์ กรมทหารราบที่ ๓กรมนาวิกโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย(ก) หมวกยอด(ข) เสื้อชั้นนอกคอปิดสีแดง(ค) กางเกงแถบไหมทอง(ง) คันชีพและเข็มขัด(จ) รองเท้าหุ้มข้อหนังสีดำสำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชาการกรมนาวิกโยธินรองผู้บัญชาการกรมนาวิกโยธิน เสนาธิการกรมนาวิกโยธิน และนายทหารพิเศษประจำกองบังคับการกรมทหารราบที่ ๓ รักษาพระองค์ กรมนาวิกโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์สำหรับนายทหารสัญญาบัตรสังกัดกองบังคับการ กรมทหารราบที่ ๓ รักษาพระองค์ กรมนาวิกโยธินและกองพันทหารราบที่ ๙ รักษาพระองค์ กรมทหารราบที่ ๓ กรมนาวิกโยธิน(๙) เครื่องแบบเต็มยศ ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอปิดสีขาว(ค) กางเกงแถบไหมทอง(ง) รองเท้าหุ้มส้นหรือหุ้มข้อหนังสีดำสำหรับนายทหารสัญญาบัตร สังกัดกองนักเรียนนายเรือรักษาพระองค์โรงเรียนนายเรือ มีเครื่องแบบเต็มยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์สำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชาการโรงเรียนนายเรือรองผู้บัญชาการโรงเรียนนายเรือ และนายทหารพิเศษประจำกองนักเรียนนายเรือรักษาพระองค์โรงเรียนนายเรือ มีเครื่องแบบเต็มยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรสังกัดกองนักเรียนนายเรือรักษาพระองค์โรงเรียนนายเรือสำหรับนายทหารสัญญาบัตร สังกัดกองบังคับการ กรมทหารราบที่ ๓รักษาพระองค์ กรมนาวิกโยธิน และกองพันทหารราบที่ ๙ รักษาพระองค์ กรมทหารราบที่ ๓กรมนาวิกโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกยอดมีพู่สีดำแทนสำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชาการกรมนาวิกโยธินรองผู้บัญชาการกรมนาวิกโยธิน เสนาธิการกรมนาวิกโยธินและนายทหารพิเศษประจำกองบังคับการ กรมทหารราบที่ ๓ รักษาพระองค์ กรมนาวิกโยธินมีเครื่องแบบเต็มยศรักษาพระองค์เพิ่มขึ้นอีกชนิดหนึ่ง เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรสังกัดกองบังคับการ กรมทหารราบที่ ๓ รักษาพระองค์ กรมนาวิกโยธินและกองพันทหารราบที่ ๙ รักษาพระองค์ กรมทหารราบที่ ๓ กรมนาวิกโยธิน(๑๐) เครื่องแบบสโมสรเต็มยศ ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อสโมสรสีขาว และให้ใช้เสื้อกั๊กสีขาวเสื้อเชิ้ตอกแข็งหรืออกจีบสีขาว และผ้าผูกคอสีดำเงื่อนหูกระต่ายประกอบด้วย(ค) กางเกงแถบไหมทอง(ง) รองเท้าหุ้มส้นหนังสีดำ(๑๑) เครื่องแบบสโมสรปกติ ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อสโมสรสีขาว และให้ใช้เสื้อเชิ้ตสีขาวแขนยาว ผ้าผูกคอสีดำเงื่อนหูกระต่ายและแพรแถบรัดเอวสีดำประกอบด้วย(ค) กางเกงแถบไหมทอง(ง) รองเท้าหุ้มส้นหนังสีดำ(๑๒) เครื่องแบบกันหนาว ประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอแบะสีน้ำเงินดำและให้ใช้เสื้อเชิ้ตสีขาวแขนยาว ผ้าผูกคอสีดำเงื่อนกะลาสีประกอบด้วย(ค) กางเกงขายาวสีขาว(ง) รองเท้าหุ้มส้นหนังสีขาว(๑๓) เครื่องแบบปกติน้ำเงินดำสำหรับใช้ในต่างประเทศที่มีอากาศหนาวประกอบด้วย(ก) หมวกทรงหม้อตาล ปลอกหมวกสีขาว(ข) เสื้อชั้นนอกคอแบะสีน้ำเงินดำและให้ใช้เสื้อเชิ้ตสีขาวแขนยาวคอเชิ้ตอ่อนหรือแข็ง ข้อมืออ่อนหรือแข็งและผ้าผูกคอสีดำเงื่อนกะลาสีหรือเงื่อนหูกระต่ายประกอบด้วย(ค) กางเกงขายาวสีน้ำเงินดำ(ง) รองเท้าหุ้มส้นหรือหุ้มข้อหนังสีดำ(๑๔) เครื่องแบบเต็มยศสำหรับใช้ในต่างประเทศที่มีอากาศหนาว เช่นเดียวกับเครื่องแบบปกติน้ำเงินดำเว้นแต่ให้ใช้กางเกงแถบไหมทอง(๑๕) เครื่องแบบสโมสรเต็มยศสำหรับใช้ในต่างประเทศที่มีอากาศหนาวประกอบด้วย(ก) หมวกทรงหม้อตาล ปลอกหมวกสีขาว(ข) เสื้อสโมสรสีดำ และให้ใช้เสื้อกั๊กสีขาวเสื้อเชิ้ตอกแข็งหรืออกจีบสีขาว และผ้าผูกคอสีดำเงื่อนหูกระต่ายประกอบด้วย(ค) กางเกงแถบไหมทอง(ง) รองเท้าหุ้มส้นหนังสีดำ(๑๖) เครื่องแบบสโมสรปกติสำหรับใช้ในต่างประเทศที่มีอากาศหนาวเช่นเดียวกับเครื่องแบบสโมสรเต็มยศตาม (๑๕) เว้นแต่ให้ใช้กางเกงขายาวสีน้ำเงินดำและเสื้อกั๊กสีน้ำเงินดำข้อ ๗ หมวก มี๘ แบบ คือ(๑) หมวกกะลาสีสีขาว ทำด้วยผ้า ทรงตึง เชิงด้านหน้ากว้าง ๔.๘เซนติเมตร เชิงด้านข้างและด้านหลังกว้าง ๓.๕ เซนติเมตร เพดานหมวกกว้างระหว่าง ๒๒.๓เซนติเมตร ถึง ๒๓ เซนติเมตร ยาวระหว่าง ๒๒.๗ เซนติเมตร ถึง ๒๓.๘ เซนติเมตรและมีเครื่องประกอบ คือ(ก) สายรัดคาง ทำด้วยผ้าสีขาว กว้าง ๑.๕ เซนติเมตร(ข) แถบหน้าหมวก ทำด้วยผ้าสีดำ กว้าง ๓.๕ เซนติเมตร มีชื่อเรือหรือหน่วยสีทองและมีรูปสมอภายใต้พระมหามงกุฎมีรัศมีเป็นสีทองกำกับข้างหน้าและข้างหลังชื่อเรือหรือหน่วยปลายแถบทั้งสองข้างตัดชายเป็นรูปหางนกแซงแซว มีรูปสมอสีทองนอนตามยาว(๒) หมวกกะลาสีสีกากี ทำด้วยผ้าลักษณะและเครื่องประกอบเช่นเดียวกับหมวกกะลาสีสีขาว(๓) หมวกกะลาสีสีน้ำเงินดำ ทำด้วยสักหลาดหรือเสิร์จสีน้ำเงินดำลักษณะและเครื่องประกอบเช่นเดียวกับหมวกกะลาสีสีขาว(๔) หมวกทรงหม้อตาล ขอบหมวกทำด้วยสักหลาดสีน้ำเงินดำ และมีเครื่องประกอบคือ(ก) กะบัง ทำด้วยหนังหรือวัตถุเทียมหนังสีดำเว้นแต่สำหรับนายทหารสัญญาบัตรชั้นนาวาโทและนาวาเอก ทำด้วยหนังหรือสักหลาดสีดำที่ของโค้งปักด้วยดิ้นทองหรือทำด้วยวัตถุเทียมดิ้นทองเป็นรูปใบชัยพฤกษ์ ๑ แถว สำหรับนายทหารสัญญาบัตรชั้นนายพลเรือและจอมพลเรือทำด้วยหนังหรือสักหลาดสีดำ ที่ขอบโค้งปักด้วยดิ้นทองหรือทำด้วยวัตถุเทียมดิ้นทองเป็นรูปใบชัยพฤกษ์๒ แถว พื้นกะบังด้านล่างสีเขียวหรือสีดำ(ข) ปลอกหมวก ทำด้วยผ้าหรือวัตถุเทียมผ้าสีขาวหรือสีกากี(ค) สายรัดคาง กว้าง ๑.๒ เซนติเมตรทำด้วยหนังหรือวัตถุเทียมหนังสีดำ เว้นแต่สำหรับนายทหารสัญญาบัตรเมื่อแต่งเครื่องแบบครึ่งยศเครื่องแบบเต็มยศ เครื่องแบบสโมสร หรือเครื่องแบบสำหรับใช้ในต่างประเทศที่มีอากาศหนาวและนักเรียนนายเรือเมื่อแต่งเครื่องแบบครึ่งยศ เครื่องแบบเต็มยศหรือเครื่องแบบสำหรับใช้ในต่างประเทศที่มีอากาศหนาวทำด้วยแถบไหมทองหรือวัตถุเทียมไหมทอง(ง) ดุมโลหะสีทองขนาดเล็กตรึงปลายสายรัดคางติดที่ข้างหมวก ข้างละ๑ ดุม(จ) ตราหน้าหมวก เป็นรูปสมอภายใต้พระมหามงกุฎและมีใบชัยพฤกษ์อยู่ภายใต้สมอปลายโค้งโอบขึ้นบนทั้งสองข้าง ลักษณะต่างกัน คือนายทหารประทวนชั้นพันจ่า ทำด้วยโลหะสีทองและมีใบชัยพฤกษ์ ๒ข้าง ข้างละ ๔ ใบ กว้าง ๖.๗ เซนติเมตร สูง ๗.๓ เซนติเมตรนักเรียนนายเรือ พระมหามงกุฎปักด้วยดิ้นทองหรือทำด้วยวัตถุเทียมดิ้นทองสมอปักด้วยดิ้นเงินหรือทำด้วยวัตถุเทียมดิ้นเงิน ใบชัยพฤกษ์ปักด้วยดิ้นทองหรือทำด้วยวัตถุเทียมดิ้นทอง๒ ข้าง ข้างละ ๒ ใบ บนพื้นเบาะสักหลาดสีน้ำเงินดำ กว้าง ๕ เซนติเมตร สูง ๕.๕เซนติเมตรนายทหารสัญญาบัตรพระมหามงกุฎปักด้วยดิ้นทองหรือทำด้วยวัตถุเทียมดิ้นทอง สมอปักด้วยดิ้นเงินหรือทำด้วยวัตถุเทียมดิ้นเงินใบชัยพฤกษ์ปักด้วยดิ้นทองหรือทำด้วยวัตถุเทียมดิ้นทอง ๒ ข้าง ข้างละ ๔ ใบ บนพื้นเบาะสักหลาดสีน้ำเงินดำกว้าง ๖.๗ เซนติเมตร สูง ๗.๓ เซนติเมตร(ฉ) ผ้าพันหมวก เป็นแถบลายถักสีดำ กว้าง ๔ เซนติเมตร(๕) หมวกหนีบสีกากี ทำด้วยผ้าหรือเสิร์จสีกากีตอนหน้าและตอนหลังลาดมน ยอดสันหมวกมีกลีบ ด้านขวามีรอยพับด้านซ้ายมีตราหน้าหมวกเป็นรูปสมอภายใต้พระมหามงกุฎ และมีใบชัยพฤกษ์อยู่ภายใต้สมอปลายโค้งโอบขึ้นบนทั้งสองข้าง ลักษณะของตราหน้าหมวกต่างกัน คือนายทหารประทวนชั้นพันจ่า ทำด้วยโลหะสีทอง มีใบชัยพฤกษ์ ๒ข้าง ข้างละ ๔ ใบ กว้าง ๒.๘เ ซนติเมตร สูง ๓ เซนติเมตรนักเรียนนายเรือ พระมหามงกุฎทำด้วยโลหะสีทองสมอทำด้วยโลหะสีเงิน ใบชัยพฤกษ์ทำด้วยโลหะสีทอง ๒ ข้าง ข้างละ ๒ ใบ บนพื้นสีดำกว้าง ๒.๕ เซนติเมตร สูง ๒.๗๕ เซนติเมตรนายทหารสัญญาบัตร พระมหามงกุฎทำด้วยโลหะสีทองสมอทำด้วยโลหะสีเงิน ใบชัยพฤกษ์ทำด้วยโลหะสีทอง ๒ ข้าง ข้างละ ๔ ใบ บนพื้นสีดำกว้าง ๒.๘ เซนติเมตร สูง ๓ เซนติเมตร(๖) หมวกแก๊ปทรงอ่อนสีกากีด้านหน้าหมวกมีตราปักด้วยด้ายสีน้ำเงินดำรูปสมอ ภายใต้พระมหามงกุฎมีรัศมี สูง ๓เซนติเมตร ติดอยู่ตรงกึ่งกลาง มีสายร่นที่ขอบหมวกด้านหลัง(๗) หมวกเหล็กสีกากีมีสายรัดคางหนังสีน้ำตาลหรือแถบผ้าสีกากี กว้าง ๑.๕ เซนติเมตร(๘) หมวกยอด ตัวหมวกทำด้วยรากลำพูหรือวัตถุเทียมรากลำพูและมีเครื่องประกอบ คือ(ก) ปลอกหมวก ทำด้วยผ้าหรือวัตถุเทียมผ้าสีขาว(ข) สายรัดคาง ทำด้วยโลหะสีทองเป็นแบบโซ่ถัก(ค) ขอเกี่ยวสายรัดคาง มี ๓ ชนิด คือขอเกี่ยวรูปดอกมะเขือใหญ่ขอสั้นทำด้วยโลหะสีทอง ขอเกี่ยวรูปดอกมะเขือใหญ่ขอยาวทำด้วยโลหะสีทองและขอเกี่ยวรูปดอกมะเขือเล็กขอยาวทำด้วยโลหะสีทอง(ง) จานรองยอดหมวกดวงดาราทำด้วยโลหะหรือวัตถุเทียมโลหะสีทอง(จ) ยอดหมวกบัวบาน ทำด้วยโลหะหรือวัตถุเทียมโลหะสีทอง(ฉ) ยอดหมวกโมฬีแหลม ทำด้วยโลหะหรือวัตถุเทียมโลหะสีทอง(ช) ตราหน้าหมวกเป็นรูปตราพระปรมาภิไธยย่อ ภปรมีรูปจักรีเหนือ ภปร ภายใต้พระมหามงกุฎ ทำด้วยโลหะหรือวัตถุเทียมโลหะสีทอง(ซ) พู่หมวก ทำด้วยจามจุรีหรือวัตถุเทียมจามจุรีสีดำ ใช้เมื่อแต่งเครื่องแบบเต็มยศรักษาพระองค์ข้อ ๒ ให้ยกเลิกความใน (๗) ของข้อ ๑๐แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๑๖ ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารเรือฉบับที่ ๑๙ และให้ใช้ความต่อไปนี้แทน(๗) เสื้อคอพับสีกากี เช่นเดียวกับเสื้อคอพับสีขาวเว้นแต่ให้ใช้ดุมสีกากี และไม่ใช้ผ้าผูกคอเมื่อใช้กับเครื่องแบบปกติลำลองคอพับ ให้มีอินทรธนูอ่อนข้อ ๓ ให้ยกเลิกความในวรรคหนึ่งของข้อ ๑๒แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๑๖ ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารเรือฉบับที่ ๑๙ และให้ใช้ความต่อไปนี้แทนข้อ ๑๒ เข็มขัดสีดำ ตัวเข็มขัดทำด้วยหนังหรือด้ายถักสีดำกว้าง ๓.๒ เซนติเมตร เป็นเข็มขัดรูด ถ้าทำด้วยหนังปลายสายมนแหลม ถ้าทำด้วยด้ายถักปลายสายตัดตรงหุ้มด้วยวัตถุสีดำกว้าง ๑ เซนติเมตร หัวเข็มขัดทำด้วยโลหะสีทอง รูปสี่เหลี่ยมผืนผ้ามุมมน กว้าง ๓.๖เซนติเมตร ยาว ๕ เซนติเมตร มีลายดุนรูปพวงใบชัยพฤกษ์ ตรงกลางมีรูปสมอภายใต้พระมหามงกุฎมีรัศมีข้อ ๔ ให้เพิ่มความต่อไปนี้เป็น (๘) ของข้อ ๒๐แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๑๖ ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารเรือฉบับที่ ๑๙(๘) อินทรธนูอ่อน สำหรับนายทหารประทวนชั้นพันจ่า นักเรียนนายเรือและนายทหารสัญญาบัตร เมื่อแต่งเครื่องแบบปกติลำลองคอพับทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอปลายรวบเช่นเดียวกับอินทรธนูตาม (๑) ทางด้านไหล่ กว้าง ๕ เซนติเมตร เย็บติดกับเสื้อเป็นรูปสี่เหลี่ยมมีเส้นทะแยงมุมระยะห่างจากทางด้านไหล่ไปทางด้านคอ ๕ เซนติเมตร ด้านคอ กว้าง ๔ เซนติเมตรตอนปลายขัดดุมข้อ ๕ ให้ยกเลิกความใน (๕) ของข้อ ๒๑แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๑๖ และให้ใช้ความต่อไปนี้แทน(๕) เครื่องหมายยศสำหรับประดับชายคอเสื้อคอพับทั้งสองข้าง มีดังนี้(ก) นายทหารประทวนชั้นพันจ่าเป็นบั้งรูปหางนกแซงแซวทำด้วยโลหะสีทอง กว้าง ๐.๒ เซนติเมตร หักมุม ๑๓๐ องศาปลายบั้งทั้งสองข้างห่างกัน ๑.๕ เซนติเมตร มุมบั้งอยู่เบื้องบน มีจำนวนบั้งตาม (๒)เว้นระยะระหว่างบั้ง ๐.๒ เซนติเมตร(ข) นายทหารสัญญาบัตรชั้นนายเรือและนายนาวา เป็นรูปขีดทำด้วยโลหะสีเงิน กว้าง ๐.๖๕ เซนติเมตร ยาว ๑.๗ เซนติเมตร เรียกว่าขีดใหญ่และกว้าง ๐.๓๕ เซนติเมตร ยาว ๑.๗ เซนติเมตร เรียกว่าขีดเล็ก มีจำนวนขีดตามชั้นยศคือเรือตรี ขีดใหญ่ ๑ ขีดเรือโท ขีดใหญ่ ๑ ขีด กับขีดเล็ก ๑ ขีด ให้ขีดเล็กอยู่ทางด้านหลังเรือเอก ขีดใหญ่ ๒ ขีดนาวาตรี ขีดใหญ่ ๒ ขีด กับขีดเล็ก ๑ ขีด แทรกอยู่ระหว่างกลางนาวาโท ขีดใหญ่ ๓ ขีดนาวาเอก ขีดใหญ่ ๔ ขีดในกรณีที่มีขีดมากกว่า ๑ ขีดให้ติดขนานกันตามส่วนยาวเว้นระยะระหว่างขีด ๐.๓ เซนติเมตร ปลายขีดทั้งสองข้างมีโลหะสีเงิน กว้าง ๐.๑ เซนติเมตร เชื่อมติดกัน(ค) นายทหารสัญญาบัตรชั้นนายพลเรือและจอมพลเรือ เป็นรูปจักรเส้นผ่าศูนย์กลาง๑ เซนติเมตร ทำด้วยโลหะสีเงิน มีจำนวนจักรตาม (๔)ให้ไว้ ณ วันที่ ๒๒ ตุลาคม พ.ศ. ๒๕๒๔พลเอก ป. ติณสูลานนท์รัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดเครื่องแบบปกติลำลองคอพับสำหรับนายทหารประทวนชั้นพันจ่า นักเรียนนายเรือและนายทหารสัญญาบัตร เพิ่มขึ้นอีกชนิดหนึ่ง และแก้ไขส่วนประกอบบางชนิดของเครื่องแบบนายทหารประทวนชั้นพันจ่าเครื่องแบบนักเรียนนายเรือ และเครื่องแบบนายทหารสัญญาบัตรให้เหมาะสมยิ่งขึ้น จึงจำเป็นต้องออกกฎกระทรวงนี้พรรณพร/ปรับปรุง๑๐ เมษายน๒๕๖๒[๑] ราชกิจจานุเบกษาเล่ม ๙๘/ตอนที่ ๑๘๑/ฉบับพิเศษ หน้า ๓/๑ พฤศจิกายน ๒๕๒๔